ต้องการแจ้งเรื่องพื้นผิวของถนนค่ะ เป็นหลุมน้ำขัง เป็นช่วงๆประมาณ 200 เมตร พื้นผิวเดิมเป็นถนนลาดยางแต่เมื่อมีรถใหญ่วิ่งและฝนตกทำให้เป็นหลุมเป็นบ่อ เคยแจ้งเรื่องร้องเรียนผ่าน 1 5 5 5 มาหลายครั้งหลายปีแล้ว ทางเขตก็เอาหินคลุกมาถมตรงที่เป็นหลุมให้แต่พอมีรถวิ่งและหน้าฝนก็เป็นหลุมอีก
ซอยนี้เป็นซอยที่เข้าไปยังโรงเรียนวัดขุมทองซึ่งเป็นโรงเรียนสังกัดกทม.( เด็กประถม 1-6)  เด็กนร. ครูและผู้ปกครองต้องใช้ถนนนี้เป็นทางเข้าโรงเรียนได้รับความเดือดร้อนมาก
จึงอยากให้หน่วยงานที่รับผิดชอบช่วยแก้ไขเป็นการถาวรไม่ใช่แค่เอาหินคลุกมาถม แล้วพอไม่นานก็เป็นหลุมเป็นบ่ออีก เหมือนที่ทำมาตลอดในช่วงหลายปีที่ผ่านมา
ได้แจ้งเรื่องร้องเรียนนี้ไปยัง 1555 เมื่อวันที่ 17 กรกฎาคม2565แต่ยังไม่ได้รับการแก้ไขเลย